**1.pielikums**

Ķekavas novada domes

2023.gada 8.novembra sēdes

lēmumam Nr. 26. (protokols Nr. 24.)

**Ziemassvētku rotājumu konkursa “Uzmirdzi Ķekavas novadā”**

**NOLIKUMS**

1. **Mērķis**
	1. Noteikt labākos Ziemassvētku rotājumu konkursam “Uzmirdzi Ķekavas novadā” (turpmāk – konkurss) pieteiktos nekustamo īpašumu rotājumus.
	2. Veicināt sabiedrības iesaisti Ziemassvētku noskaņas radīšanai Ķekavas novadā.
	3. Uzlabot Ķekavas novada ainavu estētisko kvalitāti.

1. **Organizatori**
	1. Konkursu organizē Ķekavas novada pašvaldība, NMR kods 90000048491, juridiskā adrese: Gaismas iela 19 k-9-1, Ķekava, Ķekavas novads, LV-2123 (turpmāk – pašvaldība).
	2. Lēmumu par konkursa nolikuma apstiprināšanu pieņem pašvaldības dome.
	3. Konkursa norisi organizē pašvaldības izpilddirektors.
2. **Vērtēšanas komisija**
	1. Konkursa vērtēšanas komisiju (turpmāk – komisija) apstiprina pašvaldības izpilddirektors.
	2. Konkursa uzvarētājus, izņemot nomināciju “Iedzīvotāju simpātija”, atbilstoši nolikuma 6.punktam nosaka komisija.
	3. Komisijas vērtējumu fiksē protokolā.
3. **Vērtējamie objekti un dalībnieki**
	1. Konkursam var pieteikt atbilstoši Ziemassvētku tematikai rotātus nekustamos īpašumus (turpmāk – objekti), kas atrodas Ķekavas novada administratīvajā teritorijā un atbilst kādai no nolikuma 6.1. punktā noteiktajām objektu vērtēšanas kategorijām.
	2. Konkursa dalībnieks (turpmāk – dalībnieks) ir fiziska vai juridiska persona, kas ir:
		1. pieteiktā objekta īpašnieks, faktiskais valdītājs, vai tā pilnvarotā persona (turpmāk – īpašnieks);
		2. pieteiktā objekta noformējuma autors (turpmāk – dekorētājs), bet tādā gadījumā, objekta pieteikšana un nolikumā paredzētā konkursa norises kārtība ir jāsaskaņo ar attiecīgā objekta īpašnieku, un saskaņojumu jāapliecina rakstiski vai veicot atzīmi pieteikuma veidlapā.
	3. Ja pieteiktais objekts ietver sevī vairāku īpašumu kopumu (piem., daudzdzīvokļu mājas kāpņu telpas rotājumi, ko veidojuši vairāku dzīvokļu iemītnieki, vai ielas noformējums, ko veido vairāku piegulošo izrotāto māju iedzīvotāju grupa, u.tml.), kā dalībnieks norādāms viens īpašnieks vai dekorētājs, kas ir savstarpēji izvirzīts visa īpašumu kopuma pārstāvis.
	4. Uz dalībnieka vārda/nosaukuma jābūt atvērtam norēķinu kontam, uz kuru, naudas balvas iegūšanas gadījumā, attiecīgā summa tiks pārskaitīta.
	5. Pašvaldības institūcijas ir aicinātas pieteikt dalību konkursā, lai iedvesmotu novada iedzīvotājus ar savu labo piemēru, taču tās netiks vērtētas un nepretendēs uz godalgotajām vietām.
	6. Konkursa dalībnieks piekrīt:
		1. uzturēt izveidoto objekta noformējumu pilnā apmērā līdz 2024.gada 7.janvārim;
		2. savu personas datu apstrādei un saskaņā ar Fizisko personu datu aizsardzības likumu tam, ka viņa personas dati var tikt izmantoti publicitātei saistībā ar konkursa norisi pašvaldības informācijas kanālos;
		3. fotogrāfiju, videomateriālu un apraksta, kas saistīti ar konkursam pieteikto objektu, publicēšanai pašvaldības informācijas kanālos;
		4. objekta atrašanās vietas publicēšanai kartē un neliedz ikvienam interesentam, nepārkāpjot privātīpašuma robežas, aplūkot objektu klātienē.
4. **Konkursa izsludināšana un pieteikumu iesniegšanas kārtība**
	1. Konkurss tiek izsludināts 2023.gada novembra beigās vai decembra sākumā, publicējot paziņojumu pašvaldības informācijas kanālos – tīmekļa vietnē [www.kekavasnovads.lv](http://www.kekavasnovads.lv), pašvaldības sociālo tīklu lapās, pašvaldības informatīvajā izdevumā “Ķekavas Novads” u.c.
	2. Pieteikt konkursam objektu neatkarīgi no tā piederības var jebkura fiziska vai juridiska persona.
	3. Gadījumā, ja objekta pieteicējs ir ar objektu nesaistīta persona, pašvaldība noskaidro, vai pieteiktā objekta īpašnieks piekrīt kļūt par konkursa dalībnieku saskaņā ar konkursa nolikumu.
	4. Dalības pieteikums konkursam (turpmāk - pieteikums) jānoformē rakstiski, izmantojot konkursa pieteikuma veidlapu (1. pielikums) vai brīvā tekstā, bet iekļaujot visu pieteikuma veidlapā norādīto informāciju.
	5. Pieteikumus iesniedz pašvaldībā, kādā no šiem veidiem:
		1. nogādā kādā no pašvaldības Klientu apkalpošanas centriem – Ķekavā, pašvaldības administrācijas ēkā, Gaismas ielā 19 k-9-1; Baložos, Baložu pilsētas pārvaldes ēkā, Uzvaras prospektā 1A; Daugmalē, Daugmales pagasta pārvaldes ēkā "Salnas"; Baldonē, Baldones pilsētas pārvaldes ēkā, Pārupes ielā 3.
		2. nosūta elektroniski uz pašvaldības e-pasta adresi novads@kekava.lv
	6. Dalību konkursam var pieteikt no tā izsludināšanas brīža **līdz 2023.gada 19.decembra plkst. 12.00.**
	7. Ja pieteikums tiek iesniegts pēc nolikuma 5.6.punktā noteiktā termiņa, pietiktais objekts nevar pretendēt uz vērtēšanas kategoriju godalgotajām vietām, bet saglabā iespēju piedalīties skatītāju simpātijas balsojumā un/vai saņemt komisijas atzinības balvu.
	8. Pieteikumā jānorāda:
		1. pieteiktā objekta nosaukums un adrese;
		2. informācija par pieteicēju;
		3. dalībnieka vai pieteicēja vārds, uzvārds (fiziskai personai) vai nosaukums (juridiskai personai);
		4. dalībnieka vai pieteicēja kontaktinformācija;
		5. vērtēšanas kategorija (katru objektu drīkst pieteikt tikai vienai vērtēšanas kategorijai);
		6. rotājumu eksponēšanai paredzētais diennakts laiks (vērtēšanas komisija apmeklē un vērtē objektu diennakts tumšajā vai gaišajā laikā atkarībā no pieteikumā norādītā);
		7. īss apraksts, piemēram, kādēļ izvēlēti šādi rotājumi, kas pamudināja piedalīties, no kā mākslinieks iedvesmojies, kompozīcijas nosaukums u.tml. Apraksts nav obligāts.
	9. Kategorijas “Daudzdzīvokļu dzīvojamo māju balkoni un lodžijas” dalībniekiem jāiesūta dzīvokļa atrašanās shēma, vai cita veida grafisks materiāls, kas ļautu komisijai nekļūdīgi identificēt pieteikto objektu (nesajaukt ar citiem ēkā izrotātiem balkoniem vai lodžijām).
	10. Dalībnieki ir aicināti iesniegt 1 (vienu) fotogrāfiju ar izrotāto objektu, kura tiks izmantota nominācijas “Iedzīvotāju simpātija” interneta balsojumam nepieciešamā vizuālā materiāla izveidei. Kategorijas “Daudzdzīvokļu dzīvojamo māju balkoni un lodžijas” dalībnieki aicināti iesniegt fotogrāfiju ar rotāto objektu, kas uzņemta no skatupunkta, kas vislabāk ļauj novērtēt rotājumus tuvumā. Fotogrāfiju sūtīt elektroniski uz pašvaldības e-pasta adresi novads@kekava.lv
5. **Objektu vērtēšana**
	1. Pieteiktie objekti tiek vērtēti šādās kategorijās:
		1. individuālās dzīvojamās mājas un to pagalmi;
		2. daudzdzīvokļu dzīvojamo māju balkoni, lodžijas un logi;
		3. uzņēmumu vai sabiedrisko iestāžu ēkas un to piegulošās teritorijas;
		4. uzņēmumu vai sabiedrisko iestāžu logi un skatlogi;
		5. Ziemassvētku egle *(kategorijai var pieteikt objektā augošas vai uzstādītas, izrotātas egles ar augstumu vismaz 2,7m)*.
	2. Visu kategoriju objekti var pretendēt uz šādām papildu nominācijām:
		1. komisijas papildu nominācija, ko var piešķirt vienam vai vairākiem objektiem, kas vispārējā vērtējumā nav ieguvuši kādu no godalgotajām vietām, bet, neskatoties uz to, citu objektu vidū īpaši izceļas ar neparastiem rotāšanas risinājumiem, nestandarta rotājumiem, vai dekoru izveidē ieguldīto darbu un rotāšanai patērēto laiku;
		2. papildu nominācija “Iedzīvotāju simpātija”, uz kuru var pretendēt jebkurš pieteiktais objekts, tai skaitā objekti, kas nepretendē uz godalgotajām vietām (pašvaldības iestāžu vai struktūrvienību rotātie objekti vai objekti ar nokavētu pieteikumu iesniegšanas termiņu).
	3. Objektu vērtēšana notiek 2024.gada janvāra sākumā.
	4. Objektos eksponētie rotājumi tiek vērtēti tādā apmērā, kādā tie ir redzami atrodoties publiskajā ārtelpā.
	5. Komisija objektus apmeklē diennakts gaišajā vai tumšajā laikā atkarībā no pieteikumā norādītā rotājumu eksponēšanai paredzētā diennakts laika.
	6. Komisijas locekļu pienākums ir apmeklēt un novērtēt visus konkursam pieteiktos objektus.
	7. Katrs komisijas loceklis aizpilda objektu vērtēšanas lapu (2.pielikums), kurā uzskaitīti 8 vērtēšanas kritēriji. Katru kritēriju vērtē pēc 10 punktu skalas, kur “0” ir vissliktākais vērtējums, bet “10” ir vislabākais vērtējums. Visu kritēriju punktu summa veido objekta vērtējumu. Viena vērtēšanas komisijas locekļa vienam objektam piešķirtais maksimālais vērtējums var būt 80 punkti.
	8. Par labākajiem katrā kategorijā tiek atzīti tie objekti, kas, saskaitot visu komisijas locekļu konkrētajam objektam piešķirtos punktus, ir ieguvuši visvairāk punktus.
	9. Komisijas papildu nominācijas ieguvēju/-us nosaka komisijas locekļi savstarpēji vienojoties.
	10. Nominācijas “Iedzīvotāju simpātija” uzvarētājs tiek noteikts interneta balsojumā.
	11. Komisijai ir tiesības:
		1. nepiešķirt 1., 2. vai 3. vietu, ja konkrētajā kategorijā izvērtētie objekti saņēmuši zemu novērtējumu;
		2. vienāda vērtējuma gadījumā lemt par dalītas 1., 2. vai 3. vietas piešķiršanu. Dalītas 1. vai 2. vietas piešķiršanas gadījumā, 3.vietu var nepiešķirt;
		3. lemt par citādāku naudas balvu sadalījumu, ja kādā kategorijā tiek piešķirtas dalītas 1., 2. vai 3. vieta;
		4. apvienot vērtēšanas kategorijas, ja kādā no kategorijām ir pieteikts mazs objektu skaits;
		5. pārvirzīt objektu uz atbilstošāku kategoriju, ja objekts pēc satura, mēroga un citām pazīmēm, nav atbilstošs dalībnieka pieteiktajai kategorijai;
		6. neizvirzīt un neapbalvot komisijas papildus nominācijas, ja, savstarpēji vienojoties, tiek nolemts, ka nav atbilstošu pretendentu.
6. **Dalībnieku apbalvošana**
	1. Konkursa uzvarētāju paziņošana notiek publicējot paziņojumu pašvaldības informācijas kanālos, kā arī par to informējot uzvarētājus personīgi.
	2. Kopējais konkursa balvu fonds ir EUR 2030.00, kuru veido pašvaldības budžeta līdzekļi.
	3. Katrā vērtēšanas kategorijā tiek apbalvoti dalībnieki, kuru pieteiktie objekti ieguvuši vislielāko punktu skaitu, ja vien komisija, atbilstoši nolikuma 6.11.punktam, nav lēmusi citādāk:
		1. Pirmās vietas ieguvēji saņem naudas balvu EUR 160.00, pirms nodokļu nomaksas;
		2. Otrās vietas ieguvēji saņem naudas balvu EUR 120.00, pirms nodokļu nomaksas;
		3. Trešā vietas ieguvēji saņem naudas balvu EUR 80.00, pirms nodokļu nomaksas.
	4. Papildu nomināciju uzvarētāji tiek apbalvoti ar šādām balvām:
		1. komisijas papildu nominācijas uzvarētājs/-i, ja tādi tiek noteikti, saņem naudas balvu EUR 50.00, pirms nodokļu nomaksas;
		2. papildu nominācijas “Iedzīvotāju simpātija” uzvarētājs saņem pārsteiguma balvu.
	5. Attiecīgo naudas balvu pašvaldība pārskaita uz apbalvotā dalībnieka norēķinu kontu, pirms tam veicot nodokļu nomaksu.
	6. Ja apbalvotais objekts ietver sevī vairāku īpašumu kopumu, balva tiek nodota pieteikumā norādītajam dalībniekam, kas ir savstarpēji izvirzīts visa īpašumu kopuma pārstāvis un ir atbildīgs par balvas tālāku sadali starp pārējiem īpašniekiem vai noformējuma autoriem.

Sēdes vadītājs: (\*PARAKSTS) Andris Vītols

**1.pielikums**

Ziemassvētku rotājumu konkursa

“Uzmirdzi Ķekavas novadā” nolikumam

|  |
| --- |
| Ziemassvētku rotājumu konkursa**“UZMIRDZI ĶEKAVAS NOVADĀ”**PIETEIKUMS |
| Pieteiktā objekta nosaukums un adrese |  |
| Informācija par pieteicēju[ ]  Esmu pieteiktā objekta īpašnieks (īpašnieks, faktiskais valdītājs, vai tā pilnvarotā persona).[ ]  Esmu pieteiktā objekta dekorētājs (noformējuma autors) un apliecinu, ka dalība konkursā ir saskaņota ar īpašnieku.[ ]  Esmu ar pieteikto objektu nesaistīta persona. |
| Atzīmēt, ja dalībnieks pārstāv vairāku izrotātu īpašumu kopumu atbilstoši nolikuma 4.3.punktam.[ ]  Apliecinu, ka esmu savstarpēji izvirzīts visa pieteiktā īpašumu kopuma pārstāvis. |
| Dalībnieka vai pieteicējavārds, uzvārds/nosaukums |  |
| Dalībnieka vai pieteicēja tālrunis,e-pasta adrese |  |
| **Kategorija** (vajadzīgo iezīmēt) *katru objektu drīkst pieteikt tikai vienai vērtēšanas kategorijai* |
| Individuālās dzīvojamās mājas un to pagalmi[ ]  | Daudzdzīvokļu dzīvojamo māju balkoni, lodžijas un logi[ ]  | Uzņēmumi vai sabiedriskas iestādes un to piegulošās teritorijas[ ]  | Uzņēmumu vai sabiedrisku iestāžu logi un skatlogi[ ]  | Ziemassvētku egle(ar augstumu 2,7m vai vairāk)[ ]  |
| **Rotājumu eksponēšanai paredzētais diennakts laiks**(vajadzīgo iezīmēt) |
| diennaktsgaišais laiks[ ]  | diennaktstumšais laiks[ ]  |
| Apraksts: |

Sēdes vadītājs: (\*PARAKSTS) Andris Vītols

**2.pielikums**

Ziemassvētku rotājumu konkursa

“Uzmirdzi Ķekavas novadā” nolikumam

**Ziemassvētku rotājumu konkursa**

**“UZMIRDZI ĶEKAVAS NOVADĀ”**

**Objekta vērtēšanas lapa**

Objekta nosaukums, adrese:

Vērtēšanas komisijas loceklis:

|  |  |
| --- | --- |
| **VĒRTĒŠANAS KRITĒRIJI** | **PUNKTI\***no 0 līdz 10 |
| **Atbilstība tematikai**Noformējums piemērotība Ziemassvētkiem, Ziemas saulgriežu laikam |  |
| **Noformējuma redzamība**Rotājumu redzamība no publiski pieejamās ārtelpas  |  |
| **Mākslinieciskā kvalitāte**Izteiksmība, mākslinieciskās idejas uztveramība, noformējuma kompozīcija |  |
| **Stila vienotība**Noformējuma elementu savstarpējā saderība ar arhitektūru un apkārtējo vidi, vienota krāsu gamma, saskaņoti materiāli  |  |
| **Atbilstība mērogam**Rotājumu kvantitāte un izmērs attiecībā pret ēku un pieguļošo teritoriju |  |
| **Oriģinalitāte**Neparasti rotāšanas risinājumi, nestandarta rotājumi, pašrocīgi veidoti rotājumi  |  |
| **Novitāte** Jaunradītas vērtības, kompozīcijas un idejas |  |
| **Rotātā objekta sakārtotība**un piemērotība noformējuma izvietošanai. Ēkas fasādes un piegulošās teritorijas sakoptība |  |
| **KOPĀ:** |  |

\*Katru kritēriju vērtē pēc 10 punktu skalas, kur “0” ir vissliktākais vērtējums, bet “10” ir vislabākais vērtējums.

Sēdes vadītājs: (\*PARAKSTS) Andris Vītols